पवाई गिरजाघर
संत ऑगस्टीन गिरजाघर (स्पैनिश: Iglesia de San Agustín de Paoay; पवाई का सैन ऑगस्टीन गिरजाघर), जिसे आमतौर पर पवाई गिरजाघर के नाम से जाना जाता है, फिलीपींस में इलोकोस नोर्ते की पवाई नगर पालिका में एक रोमन कैथोलिक गिरजाघर या चर्च है। 1710 में पूरा हुआ यह गिरजाघर अपनी विशिष्ट वास्तुकला के लिए प्रसिद्ध है। 1973 में इसे फिलीपीन सरकार द्वारा एक राष्ट्रीय सांस्कृतिक खजाना घोषित किया और 1993 में फिलीपींस के बैरोक चर्चों के सामूहिक समूह के तहत इसे एक यूनेस्को विश्व विरासत स्थल के रूप में घोषित किया गया है।